VI. Mustaqil ishini amalga oshirish bo`yicha fan o`qituvchisining vazifalari

|
VI. Mustaqil ishini amalga oshirish bo`yicha fan o`qituvchisining vazifalari
|
bet | 22/25 | Sana | 14.05.2024 | Hajmi | 407,28 Kb. | | #230749 |
Bog'liq 6-soat reja Darsdan va maktabdan tashqari ishlarning maqsad va VI. Mustaqil ishini amalga oshirish bo`yicha fan o`qituvchisining vazifalari
Mustaqil ish dasturiga muvofiq talabaga mustaqil ta'limga tegishli materiallarni to`plash jumladan:
1.Talaba tomonidan mustaqil ta'limni belgilangan reja asosida bajarilishi ustidan nazorat olib borish;
2.Darsliklar, o`quv qo`llanmalar, ilmiy risolalar, ilmiy maqolalar bilan tanishib chiqish bo`yicha topshiriqlar berish;
3.Asosiy adabiyotlar, ma'lumotlar va arxiv materiallarini hamda mavzu bo`yicha boshqa manbalarni tavsiya etish;
4.Mustaqil ishiga o`zi rahbarlik qilayotgan talabalar bilan jadval asosida konsultatsiyalar o`tkazish;
5.Mustaqil ta'limning bajarilish jarayoni natijalari to`g`risida kafedra yig`ilishlarida muntazam axborot berib borish;
6.Mustaqil ish natijalarini baholash.
VII. Talaba mustaqil ishining tashkiliy shakllari
Talabalar mustaqil ishlarining shakli va hajmini belgilashda quyidagi jihatlar e'tiborga olinishi lozim:
o`qish;
muayyan fanning o`ziga xos xususiyati va o`zlashtirishdagi qiyinchilik darajasi;
talabaning qobiliyati hamda nazariy va amaliy tayyorgarlik darajasi (tayanch bilimi);
fanning axborot manbalari bilan ta'minlanganlik darajasi;
talabaning axborot manbalari bilan ishlay olish darajasi.
mustaqil ish uchun beriladigan topshiriqlarning shakli va hajmi, qiyinchilik darajasi semestrdan-semestrga ko`nikmalar hosil bo`lishiga muvofiq ravishda o`zgarib, oshib borishi lozim.
fanning ayrim mavzularini o`quv adabiyotlari yordamida mustaqil o`zlashtirish, o`quv manbalari bilan ishlash;
amaliy, seminar va laboratoriya mashg`ulotlariga tayyorgarlik ko`rib kelish;
ma'lum mavzu bo`yicha referat tayyorlash;
kurs ishi (loyihalari)ni bajarish;
bitiruv malakaviy ishi va magistrlik dissertatsiyasi uchun materiallar to`plash;
hisob-kitob va grafik ishlarini bajarish;
maket, model va badiiy asarlar ustida ishlash;
amaliyotdagi mavjud muammoning echimini topish, test, munozarali savollar va topshiriqlar tayyorlash;
ilmiy maqola, tezislar va ma'ruza tayyorlash;
amaliy mazmundagi nostandart masalalarni echish va ijodiy ishlash;
Fan xususiyatidan kelib chiqqan holda talabalarga mustaqil ish uchun boshqa shakllardagi vazifalar ham topshirilishi mumkin. Talabalarga qaysi turdagi topshiriqlarni berish lozimligi kafedra tomonidan belgilanadi.
Topshiriqlar puxta o`ylab chiqilgan va ma'lum maqsadga yo`naltirilgan bo`lib, talabalarning auditoriya mashg`ulotlarida olgan bilimlarini mustahkamlash, chuqurlashtirish, kengaytirish va to`ldirishga xizmat qilishi kerak.
1.Mavzuni mustaqil o`zlashtirish.
Fannning xususiyati, talabalarning bilim darajasi va qobiliyatiga qarab ishchi o`quv dasturiga kiritilgan alohida mavzular talabalarga mustaqil ravishda o`zlashtirish uchun topshiriladi. Bunda mavzuning asosiy mazmunini ifodalash va ochib berishga xizmat qiladigan tayanch iboralar, mavzuni tizimli bayon qilishga xizmat qiladigan savollarga e'tibor qaratish, asosiy adabiyotlar va axborot manbalarini ko`rsatish lozim.
Topshiriqni bajarish jarayonida talabalar mustaqil ravishda o`quv adabiyotlaridan foydalanib ushbu mavzuni konspektlashtiradilar, tayanch iboralarning mohiyatini anglagan holda mavzuga taalluqli savollarga javob tayyorlaydilar. Zarur hollarda (o`zlashtirish qiyin bo`lsa, savollar paydo bo`lsa, adabiyotlar etishmasa, mavzuni tizimli bayon eta olmasa va h.k.) o`qituvchidan maslahatlar oladilar.
2.Referat tayyorlash.
Talabaga qiyinchilik darajasi uning shaxsiy imkoniyatlari qobiliyati va bilim darajasiga muvofiq bo`lgan biror mavzu bo`yicha referat tayyorlash topshiriladi. Bunda talaba asosiy adabiyotlardan tashqari qo`shimcha adabiyotlardan (monografiyalar, ilmiy, uslubiy maqolalar, internetdan olingan ma'lumotlar, elektron kutubxona materiallar va h.k.) foydalanib materiallar yig`adi, taxlil qiladi, tizimga soladi va mavzu bo`yicha imkon darajasida to`liq, keng ma'lumot berishga harakat qiladi. Zurur hollarda o`qituvchidan maslahat va ko`rsatmalar oladi.
|
| |